Sewwwieq ta' mutur iweġġa' gravi wara li tilef il-kontroll u waqa' Raġel ta' 55 sena, għal xi n-12:30 a.m, kellu jittieħed l-Isptar Mater Dei għax kien involut f'inċident bil-mutur fi Triq Burmarrad, San Pawl il-Baħar. Mill-investigazzjonijiet preliminari rriżulta li r-raġel, li joqgħod San Pawl il-Baħar stess, kien qiegħed isuq mutur Honda NC750XA, tilef il-kontroll u waqa'. Aktar tard, hu ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.